laion/Wikipedia-Exotic huggingface dataset:
SKY Perfect JSAT

SKY Perfect JSAT היא חברה יפנית העוסקת בתקשורת לוויינית וטלוויזיה בתשלום ומגדירה את עצמה כחברה הגדולה באסיה בתחום. היא הוקמה בשנת 2007 תוך איחוד ממספר חברות. בעלות על החברה מחולקת בין מספר חברות גדולות:Nippon TV (6.1%),TBS Holdings (5.3%) ,(Itochu Fuji Partners (22%), NTT Communications (7.6%),Sumitomo Corporation (6.7%. עסקי החברה בתחום זה החלו בשנת 1985 כאשר Japan Communications Satellite Company (JCSC), Space Communications Corporation (SCC) and Satellite Japan Corporation (SJC) החליטו להיכנס לתחום ולשגר לוויין תקשורת יפני ראשון - " JCSAT-1". ‏ JCSC ו-SJC התאחדו בשנת 1993 והקימו Japan Satellite Systems. בשנת 2000 החברה החלה את המסחר בבורסה לניירות ערך בטוקיו. חברה זו הייתה פעילה עד לאיחוד והקמה של SKY Perfect JSAT Corporation בשנת 2007. חברה SCC נרכשה בשנת 2008. תחום זה החל בשנת 1994 כאשר הוקמה חברה Japan Digital Broadcast Service שהחלה לתת שירות ללקוחות בשנת 1996. בשנת 1998 הוקמה Japan Sky Broadcasting וחברות התאחדו בשנת 1998. בשנת 2000 הם רכשו מ-DirecTV פעילות שלה ביפן. באפריל 2007 הוחלט על איחוד החברות והקמת חברת אחזקות בשם SKY Perfect JSAT Holdings Inc. הליך הקמה וארגון מחדש הסתיים ב-1 באוקטובר 2008. צי הלוויינים של החברה החל לפעול בשנת 1989 עם שיגור לוויין JCSAT-1 ממרכז החלל הגיאני. הלוויין נבנה על ידי יוז איירקראפט והיה בבעלות חברה JCSC. הוא כלל משיבי Ku-band ופעל עד לשנת 1998. בינואר 1990 שוגר לוויין JCSAT-2 זהה שפעל עד לשנת 2002. בהמשך סדרה זו של לוויינים כללה לוויינים עם יכולת שונה ומיצרנים שונים. ביוני 1985 חברה SCC שיגרה את הלוויין הראשון שלה מסדרה Superbird שנבנה על ידי פורד אארוספייס. הוא כלל משיבי Ku-band ובתחומים נוספים. שיגורים של סדרה זו נמשכו לאחר איחוד החברות בשנת 2008. הלוויין Superbird-9 מתוכנן לשיגור בשנת 2027. סדרה N-Star החלה לפעול כמיזם משותף של מספר חברות יפניות ובראשם JSAT. הלוויינים נבנו על ידי SSL והיו מוכנים לשיגור בשנת 1995. הם כללו משיבים בתחומים שונים. בשנת 2010 SKY Perfect JSAT Corporation רכשה כל הלוויינים הפעילים של הסדרה. בשנת 2013 JSAT וחברות יפניות נוספות הכריזו על הקמת מיזם משותף DSN Corporation שזכה בחוזה עם משרד ההגנה היפני לאספקת תקשורת צבאית. החברה התחייבה לספק זוג לוויינים ולשדרג תשתית קרקעית בהתאם. החוזה היה ל-15 שנים (עד לשנת 2030). שיגור הלוויינים הסתיים בשנת 2017 כאשר שוגר לוויין DSN-2 מתוצרת מיצובישי. הם פעילים גם כיום. בשנת 2001 הוקם מיזם משותף בין JSAT לבין PanAmSat לשיגור לוויינים מתוצרת בואינג. הלוויין הראשון Horizons-1/Galaxy 13 שוגר בשנת 2001. המיזם פעל גם אחרי רכישת PanAmSat על ידי אינטלסט. בשנת 2009 שוגר לוויין Intelsat 15/JCSAT-85 ובשנת 2018 שוגר לוויין Horizons-3e. לוויין Horizons 4 שוגר באוגוסט 2023. אתר האינטרנט הרשמי של SKY Perfect JSAT נתוני לוויינים מסדרה JSAT נתוני לוויינים מסדרה SUPERBIRD נתוני לוויינים מסדרה HORIZON נתוני לוויינים מסדרה NSTAR
טאראס קצ'ארבה

טאראס איוואנוביץ' קצ'ארבה (באוקראינית: Тарас Іванович Качараба; נולד ב-7 בינואר 1995 בז'ידאצ'וב שבאוקראינה) הוא כדורגלן אוקראיני המשחק בעמדת הבלם בקבוצת DAC 1904 דונאיסקה סטרדה מליגת העל הסלובקית ובנבחרת אוקראינה. קצ'ארבה גדל במחלק הנוער של UFK לבוב. בשנת 2012 חתם קצ'ארבה בשחטאר דונצק מליגת העל האוקראינית, והחל לשחק בשחטאר-3 דונצק, קבוצת המילואים השנייה של המועדון. הוא הושאל משחטאר דונצק להוברלה אוז'הורוד מליגת העל האוקראינית, במדיה ערך 14 הופעות ליגה והבקיע שער אחד, ולזירקה קרופיבניצקי, גם היא מליגת העל האוקראינית, במדיה ערך 16 הופעות ליגה. ב-1 בפברואר 2018 הושאל למשך עונה וחצי לסלובן ליברץ מליגת העל הצ'כית. ב-1 ביולי 2019 חתם על חוזה קבוע במועדון. בסך הכל ערך 81 הופעות ליגה במדי המועדון, בהן הבקיע שלושה שערים. ב-6 בינואר 2021 הושאל קצ'ארבה לסלביה פראג מליגת העל הצ'כית. ב-1 בינואר 2022 חתם על חוזה קבוע במועדון. ב-8 בספטמבר 2021 ערך קצ'ארבה את הופעת הבכורה שלו בנבחרת אוקראינה, בתיקו 1-1 נגד נבחרת צ'כיה במשחק ידידות. סלביה פראג אליפות צ'כיה (1): 2020/2021 הגביע הצ'כי (2): 2020/2021, 2022/2023 טאראס קצ'ארבה, באתר Transfermarkt טאראס קצ'ארבה, באתר Fussballdaten.de (בגרמנית) טאראס קצ'ארבה, באתר Soccerway טאראס קצ'ארבה, באתר WorldFootball.net טאראס קצ'ארבה, באתר National Football Teams טאראס קצ'ארבה, באתר FootballDatabase.eu Тарас КАЧАРАБА: «Відмовив Динамо. Мріяв грати за Шахтар» באתר Sport.ua, ‏ 26 בספטמבר 2013 (באוקראינית)
רוסקלו פלייטר

רוסקלו רודליזיו פלייטר (בהולנדית: Roscello Rudelizio Vlijter; נולד ב-1 בינואר 2000 בפרמריבו שבסורינאם) הוא כדורגלן סורינאמי המשחק בעמדת הקשר בקבוצת ריטריאי מליגת העל הליטאית ובנבחרת סורינאם. פלייטר גדל במחלקות הנוער של רובינהוד ופיינורד. ב-28 ביוני 2019 חתם פלייטר בטלסטאר ספורטקלאב מליגת המשנה ההולנדית. הוא ערך 24 הופעות ליגה במדי המועדון, בהן הבקיע שער אחד. ב-23 באוגוסט 2022 חתם בפגיה 2014 מליגת המשנה הקפריסאית. הוא שיחק במועדון במשך עונה אחת, במהלכה ערך 26 הופעות ליגה. ב-11 באוגוסט 2023 חתם בהפועל כפר סבא מהליגה הלאומית. ב-5 בספטמבר 2019 ערך פלייטר את הופעת הבכורה שלו בנבחרת סורינאם, בניצחון 1–2 על נבחרת דומיניקה במסגרת ליגת האומות של CONCACAF לעונת 2019/2020. רוסקלו פלייטר, באתר Transfermarkt רוסקלו פלייטר, באתר Soccerway רוסקלו פלייטר, באתר National Football Teams רוסקלו פלייטר, באתר FootballDatabase.eu SC Telstar strikt jeugdspeler van Feyenoord באתר FR-Fans, ‏ 28 ביוני 2019 (בהולנדית) תומר חבז, ‏הפועל כפר סבא החתימה את הקשר רוזליו פלייטר, באתר ONE‏, 11 באוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוסקלו פלייטר".
יחיאל סאלם

יחיאל סאלם (נולד ב-22 ביולי 1952) הוא כדורגלן עבר ישראלי ששיחק בעמדת הבלם. את רוב שנותיו ככדורגלן העביר בהפועל פתח תקווה איתם הוא מזוהה יותר מכל קבוצה אחרת, ונחשב לאחד השחקנים הבולטים ששיחקו במועדון בשנות ה-70, כאשר הופיע במדי הקבוצה לאורך 14 עונות רצופות. סאלם עלה לקבוצה הבוגרת בגיל 16, ובגיל 17 כבר היה שחקן הרכב קבוע. אחיו הגדול אהרון סאלם, עשה מסלול דומה, והשניים שיחקו ביחד במשך עשר עונות. באותה תקופה הופיע סאלם גם בנבחרת הנוער של ישראל, שם שימש כקפטן, וזכה איתה פעמיים בגביע אסיה לנוער בכדורגל, ב-1971 וב-1972. בהמשך רשם הופעה אחת בנבחרת הבוגרת (ב-1976, מול דרום קוריאה) ושימש בין היתר גם כקפטן הקבוצה לעיתים. בתור בלם לא הרבה סאלם לעלות לעמדה התקפית יותר ולכבוש שערים, אולם בעונת העלייה של הקבוצה ב-1978/1979 הבקיע שבעה שערים, כמות גבוהה לבלם, והיה למלך שערי הקבוצה באותה עונה לצד דב רמלר. בין שעריו בלטו צמד מול הפועל בת ים, נגיחת ניצחון דרמטית בדקה ה-88 מול הפועל אשדוד, והשער שנחשב להכי חשוב של העונה - פנדל מוצלח לרשת הפועל חולון במשחק העלייה. סאלם שיחק בהפועל פתח תקווה עד לאמצע עונת 1981/1982, ולאחר מכן שיחק בהפועל חולון, איתה עלה לליגה הראשונה, ובהמשך גם בהפועל רמת גן ומכבי לזרוס חולון. לאחר שפרש מכדורגל המשיך בעבודתו בעיריית פתח תקווה, שם עבד במקביל לאורך הקריירה ככדורגלן. עמוד השחקן, באתר מוזיאון הפועל פתח תקווה פרופיל, באתר ההתאחדות לכדורגל בישראל פרופיל באתר Transfermarkt
פראנאס ליאטוקאס

פראנאס ליאטוקאס (בליטאית: Pranas Liatukas;‏ 29 בינואר 1876 – 9 בספטמבר 1945) היה לוטננט גנרל ליטאי אשר שימש למשך תקופה קצרה כמפקד צבא ליטא. ליאטוקאס נולד במחוז טאורגה בליטא שהייתה נתונה אז תחת שליטת האימפריה הרוסית ב-29 בינואר 1876. ב-1902 הוא התגייס לצבא האימפריה הרוסית ולמד בבית הספר הצבאי בווילנה. בתחילת מלחמת העולם הראשונה הוא השתתף בקרב גליציה כמפקד פלוגה. הוא לחם בחזית המזרחית עד סוף המלחמה, נפצע פעמיים והועלה לדרגת פולקובניק. באוגוסט 1918 סילקו השלטונות הבולשביקים את כל הקצינים ממוצא ליטאי מהצבא. הוא חזר לליטא, שהכריזה בינתיים על עצמאותה. בדצמבר הוא התגייס לצבא ליטא. במרץ 1919 הוא מונה למפקד גדוד חי"ר. הוא השתתף במלחמה נגד הצבא האדום שפלש לליטא, וכן נגד הברמונטיאנים - חיילים רוסיים לשעבר שהתמרדו כנגד השלטון הליטאי. ב-26 בספטמבר 1919 הוא מונה למפקד צבא ליטא. ב-21 בפברואר 1920 פרץ בליטא מרד קובנה חיילים קומוניסטים בתמיכת ברית המועצות ניסו להפיל את ממשלת ליטא. ליאטוקאס צעד בעצמו אל מעוז המורדים בפאנמונה במטרה לנסות ולהשיב את הסדר על כנו, אולם המורדים לקחו אותו בשבי. המרד דוכא בידי צבא ליטא כעבור יומיים, אולם ליאטוקאס בחר להתפטר ולעזוב את הצבא. הוא המשיך למלא תפקידים ציבוריים במשרד האוצר הליטאי ובבנק ליטא, ובין 1924–1926 שימש כראש מחוז סקאיי. בתחילת 1945 הוא נלכד בידי הנ.ק.ו.ד. והואשם בהשתייכות לצבא החירות הליטאי. הוא עונה קשות, ומת ב-9 בספטמבר 1945. מקום קבורתו לא ידוע. מדיה וקבצים בנושא פראנאס ליאטוקאס בוויקישיתוף פראנאס ליאטוקאס באנציקלופדיה הליטאית האוניברסלית
יונאס גלווידיס-ביקאוסקאס

יונאס גלווידיס-ביקאוסקאס (בליטאית: Jonas Galvydis-Bykauskas;‏ 15 בדצמבר 1864 – 16 ביולי 1943) היה גנרל ליטאי אשר שימש לזמן קצר כמפקד צבא ליטא. גלווידיס-ביקאוסקאס למד יערנות והחל לעבוד כיערן לפני שב-1885 התגייס לצבא האימפריה הרוסית. הוא לחם במלחמת רוסיה-יפן, ועם פרוץ מלחמת העולם הראשונה כבר היה פולקובניק ומפקד גדוד. ב-1916 הוא נפצע בקרב ליד לודז' ונפל בשבי הגרמנים. הוא שוחרר ב-1918 עם סיום המלחמה בין הגרמנים לרוסים. בינתיים, הכריזה ליטא על עצמאות, וגלווידיס-ביקאוסקאס התגייס לצבא ליטא הטרי. הוא לחם כנגד הצבא האדום ופיקד על הגנת העיר וילנה. לאחר המלחמה הכין תוכנית לגיבוש הצבא הליטאי. בתחילת 1919 הוא מונה למפקד בית הספר הצבאי הליטאי. הוא פיקח על חינוך המחזור הראשון של קצינים ליטאים. ב-29 באוגוסט 1919 הוא מונה למפקד העיר קובנה. באוקטובר של אותה שנה הוא הועלה לדרגת גנרולס לייטננטס, והפך בכך לאחד הגנרלים הראשונים של הצבא הליטאי. בינואר 1920 הוא מונה למפקד הבריגדה ה-3. ב-14 ביוני של אותה שנה, התפטר סילבסטראס ז'וקאוסקאס מתפקיד מפקד הצבא, וגלווידיס-ביקאוסקאס מונה לממלא מקומו באופן זמני. במקביל לקריירה הצבאית שלו, הוא החל לטפח קריירה פוליטית. הוא הצטרף למפלגת "איגוד האיכרים הליטאי" שהסתפחה לגוש המפלגות "המפלגה הנוצרית-הדמוקרטית". ב-7 ביולי הוא נבחר לסיימאס (הפרלמנט הליטאי), ולפיכך העביר את תפקיד מפקד הצבא לקונסטנטינאס ז'וקאס. ב-1 בפברואר 1921 הוא מונה למפקד הדיוויזיה ה-3, ופיקד עליה במהלך המלחמה כנגד הפולנים. ב-8 במרץ 1922 הוא מונה למפקד בית הספר הצבאי. ב-18 בדצמבר של אותה שנה הסתיימה הכהונה שלו כחבר הסיימאס. באוגוסט 1926 הוא פרש מהצבא בדרגת גנרולס. ב-21 בספטמבר 1940 נעצר גלווידיס-ביקאוסקאס בידי הסובייטים שכבשו את ליטא. הוא נכלא בקובנה ונידון לעבודות פרך. ביוני 1941, עם התקרבות הוורמאכט לליטא, התמרדו הליטאים כנגד הסובייטים ושחררו את האסירים הפוליטיים. גלווידיס-ביקאוסקאס המשיך להתגורר בקובנה עד מותו ב-16 ביולי 1943. מדיה וקבצים בנושא יונאס גלווידיס-ביקאוסקאס בוויקישיתוף יונאס גלווידיס-ביקאוסקאס באנציקלופדיה הליטאית האוניברסלית
מרתה רדנר

מרתה רדנר (בשם נעוריה גוטמן, בהונגרית: Rédner Márta;‏ בודפשט, 15 בדצמבר 1909 – בודפשט, 12 בפברואר 1991) הייתה אמנית צילום, וצלמת עיתונות יהודייה-הונגרייה זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה). בעלה, מיקלוש רדנר (1909–1944), היה צלם וצלם עיתונות שניספה בשואה. מרתה גוטמן נולדה במשפחה יהודית לשמואל גוטמן (1874–1956) נפח אמן, ולארז'בט נוימן. בין השנים 1926–1928 הועסקה כעוזרת צלם על ידי ארז'בט רמר עד 1930 עבדה בסטודיו הצילום של יוז'ף טורדה. לאחר מכן עבדה כצלמת רחוב בעיקר על טיילת הדנובה והאי מרגיט בין השנים 1930–1931 עבדה כפועלת בעסק של העתקת מסמכים בצילום (כמו מכונת צילום). משנת 1933 ניהלה סטודיו עצמאי בשם מרתה ר. גוטמן. היא עסקה גם בצילומי ילדים, דיוקנאות, מסמכים טכניים ופרסומיים גם במקומות חיצוניים מחוץ לסטודיו. בין השנים 1935–1947, היא ובעלה עבדו בסטודיו שלהם בהצטלבות אוקטוגון. העסק נקרא G. R. fotó. בשנת 1944 נעלם בעלה במחנות שרות העבודה (עבודות כפייה לגברים יהודים). היא שרדה את המלחמה בגטו בודפשט, ואחר כך צילמה חיילים רוסים עבור אוכל. ב-1949 עבדה במכון לתנועת העבודה ההונגרית. שנה לאחר מכן, הפכה חברה בקואופרטיב "פוטוקולקטיבה". חבריה בקולקטיב היו בין היתר:קלרה לנגר, מריאן רייזמן, ארנה ואדאש ועוד. בין השנים 1950–1957 הייתה צלמת משרד הבריאות. ב-1951 עבדה גם ב"מדיאר פוטו" (שמה היום סוכנות הידיעות ההונגרית). ב-1957 הפכה לצלמת של "הוצאת מדיצינה" (Medicina Kiadó) משנת 1958 הייתה צלמת עיתונות של כתב העת "לאישה" ההונגרי (Nők Lapja) תמונות הז'אנר שלה, דיוקנאות האמנים ותצלומי החיות שנעשו על פי המסורות הקלאסיות של צילומי רפורטז' הם יצירות של אישה רגישה ביותר. 1970 בודפשט 1971 שופרון, דונאויווארוש 1972 בוקרשט 1974 היידוסובוסלו 1970 בודפשט 1971 דיולה חברות באגודת אמני הצילום ההונגרים (1956) פרס בלה בלאז' (1972) נוצת זהב (1984) ÁBEL P.: Az ember és a pillanat, Fotó, 1970/12. GALSAI P.: (kat. bev., Műcsarnok, Budapest, 1970). Artportal.hu צילומיה ודיווחיה באתר "לאישה" ההונגרי עשרות תצלומיה באתר rofodia קטלוג תערוכת היחיד שלה ב-1970 בהיכל האמנות בבודפשט מרתה רדנר באתר GENi "Születési bejegyzése a Budapest VII. kerületi polgári születési akv. 3230/1909. folyószáma alatt". נבדק ב-2019-10-10. "Rédner Miklós és Gutman Márta házasságkötési bejegyzése a Budapest VI. kerületi polgári házassági akv. 834/1935. folyószáma alatt". נבדק ב-2019-10-10. "Gutman Sámuel halotti bejegyzése a Budapest VIII. kerületi polgári halotti akv. 1573/1956. folyószáma alatt". נבדק ב-2019-10-10. "Szülei házasságkötési bejegyzése a Budapest VIII. kerületi polgári házassági akv. 173/1902. folyószáma alatt". נבדק ב-2019-10-10.
נקרופוליס טוביקסדו

הנקרופוליס של טוביקסדו הוא נקרופוליס פוני, הגדול ביותר באזור הים התיכון. הוא ממוקם על גבעה בעיר קליארי שבסרדיניה הנקראת טוביקסדו (שפירושו "חלל קטן" בסרדינית ). בין המאות ה-6 וה-3 לפני הספירה בחרו הקרתגים בגבעה זו כדי לקבור את מתיהם: הקבורה נעשתה דרך באר שנחפרה בסלע הגיר (בעומק של שניים עד אחד עשר מטרים). חדרי הקבורה מקושטים באמפורות. קברים בולטים בנקרופוליס הם "קבר אוראווס" ו"קבר הלוחמים", המעוטרים בציורי עצי דקל ומסכות, שהשתמרו היטב. קבר מפורסם נוסף הוא זה "של הגלגל". במורדות גבעת טוביקסדו יש נקרופוליס רומי, שהשקיף על דרך היציאה מהעיר. הנקרופוליס הרומי מורכב בעיקר מקברי ארקוסוליום וקולומבריה. במאי 2014 נפתח הנקרופוליס לקהל במסגרת תערוכת Monumenti Aperti ה-18. השטח הארכאולוגי גדול, הוא כלל במקור שטח של כ-80 הקטאר. במחקר DNA עתיק של קלאודיה ויגאנו משנת 2017 נמצא אדם שנקבר לפני כ-2000 שנה בנקרופוליס של טוביקסדו ונשא את המוטציה cod39 שגורמת לבטא תלסמיה. קבוצת האבהיות והאימהיות של הפרט הזה (haplogroups), מעידות על כך שהוא היה מקומי לסרדיניה. מבט אווירי על האתר שחזור של קבר פוני חפצים שנקברו יחד עם המת קישוטים של "קבר אוראווס" קבר רומי מבט על גבעת טוביקסדו אתר האינטרנט הרשמי של נקרופוליס טוביקסדו (באיטלקית) מדיה וקבצים בנושא נקרופוליס טוביקסדו בוויקישיתוף "La necropoli punica di Cagliari. Tuvixeddu, un colle e la sua memoria". sardegnadigitallibrary.it (באיטלקית). Viganó, Claudia; Haas, Cordula; Rühli, Frank J.; Bouwman, Abigail (2017). "2,000 Year old β-thalassemia case in Sardinia suggests malaria was endemic by the Roman period". American Journal of Physical Anthropology. 164 (2): 362–370. doi:10.1002/ajpa.23278. PMID 28681914. נבדק ב-8 בנובמבר 2022. {{cite journal}}: (עזרה)
אוקטוגון (בודפשט)

אוקטוגון (בהונגרית: Oktogon) ברובע 6 של בודפשט היא הצטלבות שמפגישה את השדרה הגדולה של בודפשט עם שדרות אנדראשי. זוהי למעשה כיכר מתומנת. גם התחנה בקו המטרו M1 פוגשת את ההצטלבות. והיא ממוקמת מתחת לכיכר, אך גם החשמליות החשובות ביותר בבודפשט קו 4 ו-6, וכן אוטובוס 105 בשעות היום וקווי לילה 923, 934, 979 ו-979A עוצרים כבמקום. המילה אוקטוגון היא ממקור יוונית עתיקה, ופירושה מתומן. עד 1872, כאשר נבנה שדרות אנדראשי, היה בור עמוק במקום ההצטלבות של היום, אז מילאו אותו. לאיוש קושוט הציע כבר ב-1841 יצירת תוואי חדש שימחבר את מרכז העיר עם הפארק העירוני. עם זאת, ניתן היה ליישם את ההצעה רק לאחר הפשרה האוסטרו-הונגרית של 1867. ב-19 במאי 1868, בפגישה שהתקיימה באקדמיה ההונגרית למדעים (MTA), הציג ראש הממשלה דאז הרוזן דיולה אנדראשי את התוכנית לתכנון מחדש של בודפשט. יישומו נוהל על ידי המועצה החדשה לעבודות ציבוריות של הבירה. בשנת 1870, הוחלט לאן תוביל השדרה החדשה. בשנת 1871 החלה רכישת חלקות קרקע הראשונות לאורך התוואי וכן ביצוע ההריסות שנדרשו ועבודות העפר. ב-1872/1873 החלה הבנייה בתכנון ובפיקוח של המהנדסים אנטל סקאלניצקי ויוז'ף פאן הבן. בשנת 1873 עצר המשבר הכלכלי הגדול באותה תקופה את תנופת הבנייה, ובשנת 1876 נסוגו שותפי ההשקעה של מבני בתי השדרה. לכן מכרה עיריית בודפשט את המגרשים, בתנאי שייבנו עד 1884. השדרה, שמידותיה צנועות יותר - עוצבה לפי דגם השדרות הפריזאיות ונמסרה לעיריית הבירה באוקטובר 1877. הפרצלציה והרישום של ככר אוקטוגון הושלם ב-1872 ובין 1872 לבין 1875 נבנו ארבעת בנייני הדירות האקלקטיים של SÉV (Sugárúti Építő Vállalat) המקיפים את הכיכר, בני שלוש קומות היו, על בסיס תוכניותיהם של אנטאל סקאלניצקי ויוז'ף פאן הבן, עם חנויות בקומת הקרקע. במאה ה-19 שמה של הכיכר היה "ככר מתומן" (Nyolcszög tér), אך משנות ה-20 של המאה ה-20 היא כבר נקראה אוקטוגון (Oktogon). ב-1936, מועצת העיר הפרו-פשיסטית העניקה לכיכר את השם מוסוליני, משנת 1945 שונה שמה לאוקטוגון, ומשנת 1950 שינתה מועצת העיר הקומוניסטית את שמה ל-7 בנובמבר. (יום המהפיכה הבולשביקית לפי הלוח הגרגוריאני). מאז 1990, שמה של הכיכר הוא שוב אוקטוגון. בין 1927 לבין 1949, החלו מכאן שירותי אוטובוסים הבינעירוניים. ככר אוקטוגון ב-1875 טנקי T-54 סוביטיים בככר ב-31 באוקטובר 1956 שם תחנת המטרו בככר האוקטוגן ב-2008 האוקטוגון סביב 1900. באמצע נמצא בית הקפה אבאזיה מרפסת בית הקפה מנטון בסביבות 1910 Budapest teljes utcanévlexikona. Szerk. Ráday Mihály. (hely nélkül): Sprinter. 2003. ISBN 963 9469 06 8 (לקסיקון שמות הרחובות המלא של בודפשט) תחנת המטרו אוקטוגון קו מטרו M1 מדיה וקבצים בנושא אוקטוגון בוויקישיתוף "UrbFace - Oktogon". אורכב מ-המקור ב-2022-03-09. נבדק ב-2020-11-23.
FukUMean

"FukUMean" (נערך לרדיו כ-"UMean" או "F**UMean") הוא שיר של גאנה. הוא נשלח לרדיו קצבי עכשווי כסינגל השני מתוך אלבום האולפן הרביעי שלו, A Gift & a Curse, ב-11 ביולי 2023. גאנה כתב את השיר ביחד עם המפיקים פלו ודאנק רוק. השיר מכיל "מלודיות של חליל עם כמה כלי מיתר ופסנתר שמעט נתלשו" בהפקה, יחד עם בס, היי-האט וסנייר. במילות השיר, גאנה מתמקד בתהילתו ובאורח חייו של עושר, סמים ונשים, תוך שהוא מכוון חלק מהמילים לשונאיו. "Top 40/Rhythmic Future Releases". All Access Music Group. אורכב מ-המקור ב-8 ביולי 2023. נבדק ב-8 ביולי 2023. {{cite web}}: (עזרה) Bras Nevares, Gabriel (18 ביוני 2023). "Gunna Floats On "a Gift & a Curse" Highlight "fukumean"". HotNewHipHop. נבדק ב-1 ביולי 2023. {{cite web}}: (עזרה) Murray, Robin. "Gunna – A Gift & a Curse". Clash. נבדק ב-1 ביולי 2023. {{cite journal}}: (עזרה) Tiwane, Bonginkosi (21 ביוני 2023). "Sho Madjozi's hit-song Huku sampled by US rapper Gunna". The Citizen. נבדק ב-1 ביולי 2023. {{cite news}}: (עזרה) Attard, Paul (20 ביוני 2023). "Gunna A Gift & a Curse Review: Playing Both Sides". Slant Magazine. נבדק ב-1 ביולי 2023. {{cite web}}: (עזרה) The 100 Best Songs of 2023: Staff Picks, בילבורד, ‏2023-12-07 (באנגלית אמריקאית) Dan Heching, MTV VMAs 2024: See who won, CNN, ‏2024-09-12 (באנגלית) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית)
Romance & Yasmin

Romance & Yasmin (בעברית: רוֹמַנְטִיקָה & יַסְמִין) הוא אלבום הבכורה של הזמרת-יוצרת הישראלית יסמין לוי. האלבום יצא לאור בהפצה בין-לאומית בשנת 2004, על ידי חברת התקליטים קונקטינג קאלצ'רס. באלבום נכלל השיר "Yo en La Prizion" שזכה להצלחה נאה ופירוש שמו הוא "אני בכלא". האלבום יצא בפורמט של תקליטור בלבד והופץ בישראל כבר בשנת 2000 במהדורה מיוחדת בשם "רומנסה ויסמין". מידע על האלבום Romance & Yasmin באתר MusicBrainz מידע על האלבום Romance & Yasmin באתר AllMusic האלבום Romance & Yasmin באתר Discogs האלבום Romance & Yasmin באתר ספוטיפיי האלבום Romance & Yasmin באתר אפל מיוזיק Yasmin Levy - Romance & Yasmin (באנגלית), 2004, נבדק ב-2023-08-11 Yasmin Levy - Romance & Yasmin (באנגלית), 2000, נבדק ב-2023-08-11
La Judería

La Judería (בעברית: הָרֹבַע הַיְּהוּדִי) הוא אלבום האולפן השני של הזמרת-יוצרת הישראלית יסמין לוי. האלבום יצא לאור בהפצה בין-לאומית בשנת 2005, על ידי חברת התקליטים קונקטינג קאלצ'רס. באלבום נכלל השיר "Nací en Álamo" שזכה להצלחה רבה כאשר צבר למעלה מ-2 מיליון השמעות בספוטיפיי. כמו כן, נכלל באלבום הלהיט "La Alegría" שנחשב לאחד משירי החותם של לוי וצבר מיליוני השמעות בספוטיפיי וביוטיוב. האלבום יצא בפורמט של תקליטור בלבד והופץ בישראל כבר בשנת 2004 במהדורה מיוחדת עם עטיפה אחרת. מידע על האלבום La Judería באתר MusicBrainz מידע על האלבום La Judería באתר AllMusic האלבום La Judería באתר Discogs האלבום La Judería באתר ספוטיפיי האלבום La Judería באתר אפל מיוזיק Yasmin Levy - La Judería (באנגלית), 2005, נבדק ב-2023-08-11 La Juderia, 2005-01-01, נבדק ב-2023-08-11 יסמין לוי - La Judería (באנגלית), 2004, נבדק ב-2023-08-11
רק אני יודע

"רק אני יודע" הוא שיר של הזמר הישראלי סטפן לגר, שיצא לאור כסינגל ב-18 ביוני 2023, באמצעות חברות התקליטים גאגא מיוזיק, הליקון ארומה מיוזיק ו-D-Music. השיר נכתב על ידי לגר ביחד עם רון ביטון, סטטיק וצמד המוזיקאים Triangle, שגם הפיקו את השיר. הוא כולל דגימה מתוך "אם תלך" של הפרויקט של עידן רייכל בביצועה של דין דין אביב, שנכתב על ידי עידן רייכל, אשר זכה לקרדיט ככותב בשיר. "רק אני יודע" הוא שיר בסגנון דריל בשפה העברית, אשר משלב בתוכו מספר ביטויים בצרפתית. הפזמון החוזר של השיר מבוסס על הלחן של "אם תלך" של הפרויקט של עידן רייכל, שאף נדגם בשיר. את השיר כתב לגר על בגידה שחווה. הווידאו קליפ של השיר פורסם ב-18 ביוני 2023, יחד עם הסינגל עצמו, בבימויו של דין פרליס. מערכת תרבות ובידור, 20 שנה אחרי השיר המקורי: סטפן לגר מסמפל את עידן רייכל, באתר חדשות 13, 18 ביוני 2023 גיל משעלי, ‏עם סכין בגב: סטפן עם שיר וקליפ אישי, באתר ‏מאקו‏, 18 ביוני 2023 קיץ ברבנר, ‏"נפגעתי מאהבה קודמת שהייתה לי": סטפן לגר פותח את הלב, באתר מעריב אונליין, 6 באוגוסט 2023 סטפן לגר - רק אני יודע (Prod. By Triangle), סרטון בערוץ "Prince STEPHANE LEGAR Official", באתר יוטיוב (אורך: 02:45) דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
סכר גרנד קולי

סכר גרנד קולי או סכר קולי הגדול (באנגלית: Grand Coulee Dam), הוא סכר הידרואלקטרי על הנהר קולומביה במדינת וושינגטון שבארצות הברית. זהו סכר הבטון הגדול ביותר בצפון אמריקה ומבנה הבטון הגדול ביותר בארצות הברית. הבנייה החלה בדצמבר 1933 והסתיימה רשמית בשנת 1942, כאשר תחנת הכוח של הסכר החלה לפעול כבר משנת 1941. עם סיום הבנייה היה הסכר הגדול ביותר בעולם באותה עת. בהדרגה הפך הסכר לחלק מפרויקט אגן קולומביה (אנ'), הכולל ארבעה סכרים נוספים, שלושה אגמי אחסון, ו-2,300 קילומטרים של תעלות תשתית, שמתפתלות על שטח של חצי מיליון דונם של מדבר. נכון לשנת 2005 גרנד קולי הוא הסכר שמספק הכי הרבה חשמל בארצות הברית. לא היה מיזם ציבורי אחר בעל השפעה גדולה יותר על פיתוח אזור הפסיפיק נורת' וסט. עם זאת, המיזם גרם להשלכות חברתיות וסביבתיות חמורות כל כך, שעל פי מחקר שפורסם בשנת 2000, לו סכר גרנד קולי היה מתוכנן בזמן המחקר, לא יכול היה לקבל את האישור הנדרש כדי להיבנות. חלק מההשלכות החברתיות של בניית הסכר כלל את היחס של הממשל להצפות. כ-400 חוות ו-10 קהילות קטנות, שאוכלוסייתן מונה בין 3,000 ל-4,000 איש, נאלצו לעבור ממקומות שהוצפו על ידי הסכר. מרבית המפונים החשיבו את הפיצוי הממשלתי שניתן להם כלא-מספק. מעבר לכך, פגעו ההצפות באתרי עתיקות, אתרי דיג ובתי קברות. מאחר שהסכר נבנה ללא מעבר המיועד לנדידתם של דגים, בניית הסכר חיסלה את אוכלוסיית הסלמון בחלק מאזורי נהר קולומביה. אובדן הדגים גרר אחריו את אובדן אורח החיים המסורתי ששימרו קהילות אינדיאניות מקומיות במשך אלפי שנים. 2 קהילות אינדיאניות שמונות כ-2,500 איש נאלצו לנטוש את ביתם בעקבות בניית הסכר. השלכות אלו גרמו לכך שלאורך הרחבת פרויקט אגן קולומביה במשך המאה ה-20, השתנתה דעת הקהל בנושא היחס למי הנהר, והתוכניות ליצור סכרים ב-50 הקילומטרים האחרונים של הנהר לא יצאו אל הפועל מאחר שהגישה החדשה נסובה בעיקר סביב שמירה על הנהר, ופחות סביב ניצולו כמשאב. סכר גרנד קולי כאחד משבעת הסכרים המשמעותיים, על פי מגזין Popular Mechanics. סכר גרנד קולי באתר History Link, האנציקלופדיה ההיסטורית של מדינת וושינגטון. סכר גרנד קולי, באתר אנציקלופדיה בריטניקה (באנגלית) Coulee Dam Opened (1941), סרטון בערוץ "British Pathé", באתר יוטיוב (אורך: 1:08), 13 באפריל 2014 (באנגלית) Grand Coulee Dam: A Man-Made Marvel, סרטון בערוץ "Bureau of Reclamation", באתר יוטיוב (אורך: 42:36), 14 במאי 2014 (באנגלית) Historic Washington: Grand Coulee Dam construction, סרטון בערוץ "TVW", באתר יוטיוב (אורך: 8:30), 2 באוגוסט 2017 (באנגלית) Fit for the Future - Grand Coulee Dam's Third Power Plant Upgrades, סרטון בערוץ "Bureau of Reclamation", באתר יוטיוב (אורך: 2:48), 11 ביולי 2020 (באנגלית) Grand Coulee Dam, History Link ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Mano Suave

Mano Suave (בעברית: יָד רַכָּה) הוא אלבום האולפן השלישי של הזמרת-יוצרת הישראלית יסמין לוי. האלבום יצא לאור בהפצה בין-לאומית בשנת 2007, על ידי חברת התקליטים וורלד וילג'. באלבום נכלל הלהיט "Una Noche Mas" שצבר מיליוני השמעות בספוטיפיי וביוטיוב והוא אחד משירי החותם של לוי. בסך הכול, צבר האלבום למעלה מ-22 מיליון השמעות בספוטיפיי והוא אחד מהאלבומים הישראליים המושמעים ביותר בהיסטוריה. האלבום יצא בפורמט של תקליטור בלבד והופץ בישראל בשנת 2007 גם כן במהדורה מיוחדת עם עטיפה אחרת. מידע על האלבום Mano Suave באתר MusicBrainz מידע על האלבום Mano Suave באתר AllMusic האלבום Mano Suave באתר Discogs האלבום Mano Suave באתר ספוטיפיי האלבום Mano Suave באתר אפל מיוזיק Mano Suave, 2009-09-01, נבדק ב-2023-08-11 Yasmin Levy - Mano Suave (באנגלית), 2007, נבדק ב-2023-08-11 Yasmin Levy - Mano Suave (באנגלית), 2007, נבדק ב-2023-08-11